b'\n_START_ARTICLE_\nTeksta redaktors\n_START_PARAGRAPH_\nTeksta redaktors ir datorprogramma, kas \xc4\xbcauj sast\xc4\x81d\xc4\xabt un apl\xc5\xabkot parastus teksta failus._NEWLINE_Tipiskas teksta redaktoru tehnisk\xc4\x81s iesp\xc4\x93jas ir teksta kop\xc4\x93\xc5\xa1ana, izgrie\xc5\xa1ana un iel\xc4\xabm\xc4\x93\xc5\xa1ana, k\xc4\x81 ar\xc4\xab simbolu virk\xc5\x86u mekl\xc4\x93\xc5\xa1ana un aizvieto\xc5\xa1ana._NEWLINE_Teksta redaktors ir viena no programm\xc4\x81m, kas parasti tiek iek\xc4\xbcauta jebkur\xc4\x81 oper\xc4\x93t\xc4\x81jsist\xc4\x93mu distribut\xc4\xabv\xc4\x81, lai b\xc5\xabtu iesp\xc4\x93ja redi\xc4\xa3\xc4\x93t konfigur\xc4\x81cijas un citus failus._NEWLINE_Tekstprocesorus, piem\xc4\x93ram, OpenOffice.org Writer, AbiWord, Microsoft Word, nepieskaita pie teksta redaktoriem, jo \xc5\xa1aj\xc4\x81s programm\xc4\x81s veidotie dokumenti nav parasti teksta faili un nav izmantojami ar parastiem teksta redaktoriem.'